
A távmunkavégzés lehetőségének alakulása Magyarországon a pandémia hatására

A 21. század innovációit, digitális fejlődését a munkaerőpiacnak is rendkívül gyors és
dinamikus alkalmazkodással kell lekövetnie. Úgy gondolom, hogy a távmunkavégzés
elterjedése és egyre népszerűbbé válása a digitális technológia tárházának bővülésével és az
irodaházak területének korlátaival már a küszöbön volt, a 2020-as pandémiát megelőző
években is. Feltételezésem szerint a nagyvállalatok egy része már kereste a megoldást arra,
hogy munkavállalóit teljes egészében vagy részeben egy a hétköznapitól eltérő, rugalmas
modell szerint foglalkoztathassa. Célom, hogy feltérképezzem a
távmunkavégzésben rejlő lehetőségeket, megoldandó kérdéseket a munkáltató és a
munkavállaló szemszögéből egyaránt. Szeretném megismerni és ismertetni a munkavállalói és
a munkáltatói oldal tapasztalatait, álláspontjait a távmunkavégzést illetően.
Szeretném megismerni azokat a nehézségeket, melyek a munkáltatói és a
munkavállalói oldalon felmerülnek a távmunkavégzéssel kapcsolatban.
Úgy gondolom, hogy annak ellenére, hogy az új típusú koronavírus járvány egy átmeneti
időszakot hozott a munkaerőpiacon, hatásai már másfél év távlatából is szemmel láthatóak,
így érdemes és kell is vizsgálni azokat.
Szeretném bemutatni, hogy milyen változások mentek végbe a
munkaerőpiacon a távmunkavégzés lehetőségeit illetően a pandémia hatására. Feltételezésem
szerint, a pandémia adta kényszerhelyzet előrelendítette a munkavállalók lehetőségeit a
távmunkavégzést illetően. 
Primer kutatásom során a munkáltatói és a munkavállalói oldal álláspontjait és tapasztalatait
is vizsgáltam. A két nézőpont vizsgálatához két különböző kutatási módszert választottam,
ennek oka, hogy míg a munkavállalói oldalon inkább trendeket és mintákat szerettem volna
felfedezni, a munkáltatói oldalon egy-egy vállalat távmunkával kapcsolatos stratégiáját részletekbe menően szerettem volna megismerni. Így a munkáltatói oldalt kvalitatív, míg a munkavállalói oldalt kvantitatív módszerrel vizsgáltam.A munkáltatói oldal vizsgálata során a primer kutatásom kiegészítéseként szekunder forrásként felhasználtam a HR Portal 2020. nyarán készült „HR vezetők a rendkívüli helyzetben” című sorozatát. A kutatásom igazolja, hogy a távmunka bevezetéséhez elengedhetetlenek a következő feltételek:• a munkáltató és a munkavállaló közötti bizalom• megfelelő kommunikációs csatornák elérhetősége• a távmunkához szükséges eszközök és technikai feltételek



